Stanovisko Komisie podľa článku 251 ods. 2 tretieho pododseku písm. c) Zmluvy o ES, k zmenám a doplneniam Európskeho parlamentu, pokiaľ ide o spoločnú pozíciu Rady týkajúcu sa návrhu smernice Európskeho Parlamentu a Rady ktorou sa stanovujú technické požiadavky na plavidlá vnútrozemskej vodnej dopravy a ktorou sa zrušuje smernica 82/714/EHS (KTORÝM SA MENÍ A DOPĹŇA NÁVRH KOMISIE podľa článku 250 odsek 2 Zmluvy o ES) /* KOM/2006/0462 v konečnom znení - COD 1997/0335 */





[pic] | KOMISIA EURÓPSKYCH SPOLOČENSTIEV | Brusel, 11.8.2006 KOM(2006) 462 v konečnom znení 1997/0335 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES, k zmenám a doplneniam Európskeho parlamentu, pokiaľ ide o spoločnú pozíciu Rady týkajúcu sa návrhu SMERNICE EURÓPSKEHO PARLAMENTU A RADY ktorou sa stanovujú technické požiadavky na plavidlá vnútrozemskej vodnej dopravy a ktorou sa zrušuje smernica 82/714/EHS ( KTORÝM SA MENÍ A DOPĹŇA NÁVRH KOMISIEpodľa článku 250 odsek 2 Zmluvy o ES) 1997/0335 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES, k zmenám a doplneniam Európskeho parlamentu, pokiaľ ide o spoločnú pozíciu Rady týkajúcu sa návrhu SMERNICE EURÓPSKEHO PARLAMENTU A RADY ktorou sa stanovujú technické požiadavky na plavidlá vnútrozemskej vodnej dopravy a ktorou sa zrušuje smernica 82/714/EHS 1. Úvod V článku 251 ods. 2 treťom pododseku písm. c) Zmluvy o ES sa vyžaduje, aby Komisia predložila stanovisko k zmenám a doplneniam, ktoré Európsky parlament navrhol v druhom čítaní. Stanovisko Komisie k zmenám a doplneniam navrhnutým Európskym parlamentom sa uvádza nižšie. 2. Súvislosti Dátum doručenia návrhu EP a Rade (dokument KOM(1997) 644, konečné znenie - 1997/0335 (COD)): | 9. decembra 1997 | Dátum predloženia stanoviska Európskeho hospodárskeho a sociálneho výboru: | 25. marca 1998 | Dátum doručenia zmeneného a doplneného návrhu (dokument KOM(2000) 419, konečné znenie): | 19. júla 2000 | Dátum jednomyseľného prijatia spoločného stanoviska: | 23. februára 2006 | Dátum stanoviska Európskeho parlamentu v druhom čítaní | 5. júla 2006 | 3. Účel návrhu Zmenený a doplnený návrh smernice Európskeho parlamentu a Rady, ktorou sa mení a dopĺňa smernica 82/714/EHS, ktorou sa stanovujú technické požiadavky na plavidlá vnútrozemskej vodnej dopravy, predložený Komisiou má za cieľ zosúladiť technické požiadavky Spoločenstva na zdokonalené normy pre plavbu na Rýne s cieľom ustanoviť jediný plán pre celú sieť európskych vodných ciest. Tento návrh by mal uľahčiť aj budúce prispôsobovanie týchto technických požiadaviek prostredníctvom komitologického postupu vzhľadom na technický pokrok a vývoj vyplývajúci z práce iných medzinárodných organizácií, najmä Ústrednej komisie pre plavbu na Rýne (ÚKR). Vnútorný trh a rozvoj voľnej vnútrozemskej plavby na všetkých vodných cestách v EÚ si vyžadujú harmonizáciu alebo zosúladenie technických a bezpečnostných požiadaviek podľa najprísnejších noriem. Podporí sa tým nielen voľný pohyb tovaru, ale aj vysoké bezpečnostné, environmentálne a sociálne normy. Harmonizácia technických požiadaviek a vzájomné uznávanie osvedčení zároveň zlepší podmienky spravodlivej hospodárskej súťaže a vytvorí skutočne vyrovnané podmienky vnútrozemskej vodnej dopravy na jednotnom trhu. 4. Stanovisko Komisie k zmene a doplneniu (zmenám a doplneniam) Európskeho PARLAMENTU Komisia môže prijať zmenu a doplnenie, ktoré schválil Európsky parlament v druhom čítaní, pretože sú výsledkom kompromisu, ktorý sa dosiahol medzi Európskym parlamentom a Radou s cieľom prijať smernicu v druhom čítaní. Komisia dala v každom prípade Parlamentu jasne najavo, že téme rekreačných plavidiel bude v komitologickom postupe venovať zvláštnu pozornosť. Zmenou a doplnením sa teda nemenia ciele ani prístup návrhu Komisie. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie. 6. Vyhlásenie Komisie Komisia pri príležitosti prijatia spoločnej pozície urobila jednostranné vyhlásenie (pozri prílohu I). PRÍLOHA I Vyhlásenie Komisie Pri implementovaní tejto smernice sa Komisia zaväzuje úzko spolupracovať s ÚKR, pokiaľ ide o úpravy príloh, aj pokiaľ ide o uplatňovanie smernice členskými štátmi, a zohľadňovať všetky iniciatívy vyvíjané ÚKR v tomto smere.